
[sagatavots Rīgā, 08.10.2026., aktualizēts 09.10.2026.]

Tagadne
Liepājas Mākslas skolas simtgadei veltīta izstāde
2026. gada 10. decembris – 2027. gada 28. februāris
Dekoratīvās mākslas un dizaina muzejs / Lielā zāle

Skārņu iela 10, Rīga
No 2026. gada 10. decembra līdz 2027. gada 28. februārim Dekoratīvās mākslas un dizaina muzejā (Skārņu ielā 10, Rīgā) būs skatāma izstāde “Tagadne”, iepazīstinot ar Liepājas Mūzikas, mākslas un dizaina vidusskolu un svinot Liepājas Mākslas skolas simtgadi.
Šogad aprit tieši simt gadu kopš Liepājas Mākslas skolas dibināšanas 1926. gadā un desmit gadu kopš tā apvienojusies ar Emiļa Melngaiļa Liepājas mūzikas vidusskolu. Skola bija pirmā mācību iestāde Latvijā, kas piedāvāja vidējo izglītību reizē ar profesionāla mākslinieka diplomu.

Veidojot skolas nākotni ar cieņu pret bagātajām tradīcijām, izstāde veltīta nerimstošai kustībai un nezūdošai drosmei eksperimentēt mainīgos apstākļos. Skolas sākotnējais nosaukums – Liepājas Mākslas un amatniecības skola – ir vairākkārt mainījies. Ilgāko periodu pastāvēšanas vēsturē – no 1953. līdz 1992. gadam – tā bija pazīstama ar nosaukumu Liepājas lietišķās mākslas vidusskola. Četras vēsturiskās darbnīcas “Koks”, “Šķiedra”, “Māls”, “Krāsa” tagad ir pārdzimušas plašā dizaina un mākslas programmu klāstā.

Izstāde piedāvā aplūkot gan skolas audzēkņu, gan absolventu, tostarp Latvijas mākslas ainā labi zināmu autoru, darbus. Aptverot laikposmu no 20. gadsimta 70. gadu beigām līdz mūsdienām, ekspozīcija kļūst par paaudžu tikšanās vietu, un tās struktūra atspoguļo vērtību un mākslas norišu attīstību četrās sadaļās “Artefakti”, “Piederība”, “Vide”, “Turpinājums”.

Liepājas Mākslas skolā 70. gadu sākumā iezīmējās radošs uzrāviens, kad audzēkņi tiecās pēc brīvības un atraisītākas pašizteikmes. Savukārt jaunajā gadu tūkstotī kā sabiedrības dzīvē, tā mākslā dinamiski ienāca jaunās tehnoloģijas, amatniecība līdzšinējā izpratnē sevi bija izsmēlusi. Visa lietišķās mākslas joma meklēja jaunus eksistences ceļus un formas, priekšplānā izvirzījās dizaina domāšana.
Izstāde sniedz iespēju salīdzināt mūsdienu dizaina un vizuālās mākslas darbus ar to priekštečiem – mākslu, kas radusies pārmaiņu periodā pirms un pēc Latvijas neatkarības atgūšanas. Izstādē iekļautas arī gadsimtu mijas parādības un iezīmēti turpmākas attīstības vektori. Mākslinieki no dažādām paaudzēm – piemēram, Ivars Muižulis (1935–2023), Visvaldis Ziediņš (1942–2007), Pēteris Sidars (1948), Jānis Viņķelis (1968–1994), Ieva Epnere (1977) un Sofija Bumbule (2000), atspoguļodami katrs savu laiku, pēta, kas notiek atšķirīgu impulsu mijiedarbības rezultātā, kas rada aktuālo un kas paliek nemainīgs.

Apzinoties aizgājušo laiku neviennozīmību, izstāde akcentē mūsdienu skatpunktu, raugoties uz apkārt notiekošo tagadnes acīm. Mākslinieki pievēršas notikumu pretrunām ar drosmi un iejūtību, aicinādami uz diskusiju par vērtībām. Plašā mediju dažādībā iezīmējas tēmas par tiekšanos pēc iekšējās brīvības un piederības, tiek pētīta identitātes un kopienu veidošanās un, daloties asprātīgās un estētiskās atziņās, risināta eksperimentāla spēle ar formu un telpu.

Izstādē apmeklētāji varēs ne tikai vērot, bet arī piedalīties. Īpašā interaktīvā instalācijā – gluži kā meistara darbnīcā – ikvienam būs iespēja iejusties dizainera vai arhitekta lomā un radīt savu telpisko stāstu.

Izstādi rīko Liepājas Mūzikas, mākslas un dizaina vidusskola sadarbībā ar Latvijas Nacionālo mākslas muzeju un Dekoratīvās mākslas un dizaina muzeju, mākslas muzeju “Zuzeum”, VV Foundation, Latvijas Mākslinieku savienību. Izstādes norisi atbalsta Valsts kultūrkapitāla fonds.

Izstādes idejas autore:

Inga Auziņa, Liepājas Mūzikas, mākslas un dizaina vidusskolas direktore

Izstādes koncepcija:

Auguste Petre, kuratore

Izstādes kuratore:

Laima Daberte, kuratore

Izstādes līdzkurators:

Vilnis Vējš, izstāžu kurators / Dekoratīvās mākslas un dizaina muzejs, LNMM

T: (+371) 65 802 006, E: Vilnis.Vejs@lnmm.gov.lv
Projekta vadītāja:

Inga Kuncīte, Liepājas Mūzikas, mākslas un dizaina vidusskolas projektu vadītāja

Izstādes koordinatore:

Inese Baranovska, Dekoratīvās mākslas un dizaina muzeja vadītāja / Latvijas Nacionālais mākslas muzejs

T: (+371) 67 830 900, E: Inese.Baranovska@lnmm.gov.lv
Izstādes scenogrāfija:

Kristians Brekte, mākslinieks

Grafikas dizains:

Zane Kornhubere, dizainere
INTERNETA RESURSI:

https://lnmm.gov.lv
FACEBOOK: Dekoratīvās mākslas un dizaina muzejs
X: @DMDMmuzejs
INSTAGRAM: @DMDMmuzejs
YOUTUBE: muzejsDMDM
#lnmm

#DMDMmuzejs

#MansMuzejs

Dekoratīvās mākslas un dizaina muzejs / Skārņu iela 10, Rīga

DARBA LAIKS:

Otrdienās, ceturtdienās, piektdienās, sestdienās, svētdienās 11.00–17.00, kase 11.00–16.45

Trešdienās 11.00–19.00, kase 11.00–18.45

Pirmdienās slēgts
Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.

BIĻEŠU CENAS:
Pieaugušie:
9,00 EUR

Skolēni, studenti, pensionāri:
4,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 10,00–16,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1. Liepājas Mākslas skolas simtgadei veltītās izstādes “Tagadne” vizuālis. 

Grafikas dizains: Zane Kornhubere
2.
Pēteris Sidars (1948). Plūsma. 2015. Instalācija. Eļļas krāsa, polietilēna plēve, autortehnika. 

Autora īpašums. Foto: Pēteris Sidars
3.
Pēteris Sidars (1948). Miķeļtornis. 2026. Skulpturāls objekts. Modificēta plastmasas kukurūza, autortehnika. Autora īpašums. Foto: Pēteris Sidars

4.
Jānis Viņķelis (1968–1994). Spāņu strēlnieki saņem sūkņa formulu. Jaunais ķēniņš. 1989. 

Audekls, eļļa. Zuzānu kolekcija. Foto: Normunds Brasliņš
5.
Jānis Viņķelis (1968–1994). Ziedu savākšana. 1989. Audekls, eļļa. Zuzānu kolekcija. Foto: Jānis Pipars

6.
Visvaldis Ziediņš (1942–2007). Desas kundze. 1988. Koka kaste, finieris, koks, audums, eļļa, guaša, grafīta zīmulis. Zuzānu kolekcija. Foto: Jānis Pipars
7.
Visvaldis Ziediņš (1942–2007). Atlantijas sardīnes. 1989. Marmelādes “Gundega” iepakojuma kaste, Atlantijas sardīņu bundžiņas, jūras skaloti kociņi, spalvu un kaulu fragmenti, papīra karte, guaša, līme, eļļa. Zuzānu kolekcija. Foto: Jānis Pipars

8.
Jēkabs Jansons (2007). Rokas trenažieris. 2026. 3. kursa 2. pusgada semestra darbs; tēma “Mūzikas instrumentu dekonstrukcija”. Objekts. Trompetes ventiļi, mākslīgie mati. Autora un LMMDV īpašums. Pedagogs: Andris Garokalns. Foto: Laima Daberte

9.
Agate Alksne (2006). Pa vienu ausi iekšā, pa otru ārā. No sērijas “Burtiski”. 2026. Kvalifikācijas darbs. Fotogrāfijas uz papīra (tintes printera druka uz Luster papīra). Autores un LMMDV īpašums. Darba vadītāja: Ieva Epnere. Foto: Agate Alksne
Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv
I: https://lnmm.gov.lv
X: www.x.com/LNMM_muzejs

